# K O R R A L D U S

# Haapsalu 02. aprill 2014 nr257

Riigihange investeerimislaenu

lepingu sõlmimiseks

Võttes arvesse Haapsalu Linnavolikogu 28. märts 2014 määrus nr 14 „Haapsalu linna 2014. aasta esimese lisaeelarve vastu võtmine ja eelarve muutmine“, ning juhindudes riigihangete seaduse § 3, § 10 lg 1 p 2, § 25 lg 1, kohaliku omavalitsuse korralduse seaduse § 30 lg 1 p 2, kohalike omavalitsuste finantsjuhtimise seaduse § 38, Haapsalu põhimääruse § 48 lg 1 p 2 ning haldusmenetluse seadusest Haapsalu Linnavalitsus

**k o r r a l d a b :**

1. Viia läbi avatud hankemenetlus ”Haapsalu Linnavalitsusele laenulepingu sõlmimine” alljärgnevatel tingimustel:
   1. laenusumma **955 000 (üheksasada viiskümmend viis tuhat)** Eurot;
   2. laenu valuuta: Euro;
   3. laenulepingu tähtaeg 120 kuud;
   4. intressimäär: muutumatu baasintress (marginaal), millele lisandub 6 kuu Euribor;
   5. tagasimakse graafik: Laenu põhiosa summas 636 667 eurot tagastatakse 112 kuu jooksul, igakuiste võrdsete põhiosa maksetena, alates 15.jaanuar 2015. kuni 15.aprill 2024 ja laenu põhiosa summas 318334 eurot tagastatakse lõppmaksena lepinguperioodi lõpuks 30.aprill 2024.
   6. esimene põhiosa tagasimakse alates 15.jaanuar 2014;
   7. tasu lepingu sõlmimise eest 955,00 Eurot;
   8. kasutamise sihtotstarve: 2014. aasta investeerimisprojektide finantseerimine.
   9. hindamise kriteerium: madalaim, laenuperioodil muutumatu baasintress (marginaal) protsentides.
2. Kinnitada riigihanke „Haapsalu Linnavalitsusele laenulepingu sõlmimine“ hankedokumendid (dokumendid lisatud).
3. Määrata riigihanke läbiviimise eest vastutavaks isikuks finantsjuht Martin Schwindt.
4. Moodustada riigihanke pakkujate kvalifitseerimiseks, pakkumuste läbivaatamiseks ja hindamiseks komisjon koosseisus:

Esimees: Martin Schwindt- finantsjuht;

Liikmed: Peeter Vikman – aselinnapea;

Erko Kalev – linnasekretär.

1. Punktis 4 nimetatud komisjonil esitada protokollilised otsused pakkujate kvalifitseerimise ja pakkumiste hindamistulemuste kohta kinnitamiseks Haapsalu Linnavalitsusele.
2. Avalike suhete spetsialistil (T.Parbus) avalikustada riigihanke läbiviimise soov linnavalitsuse veebilehel hiljemalt 07.04.2014.
3. Korraldus jõustub 02.04.2014.a.
4. Käesoleva korralduse peale võib esitada vaidlustuse riigihangete vaidlustuskomisjonile riigihangete seaduses sätestatud korras 10 päeva jooksul, arvestades päevast, millal pakkuja sai teada või pidi teada saama oma õiguste rikkumisest või huvide kahjustamisest, kuid mitte pärast hankelepingu sõlmimist.

# Urmas Sukles

Linnapea **Erko Kalev**

Linnasekretär